Spalio geležinkelis

Spalio geležinkelis (; 1855–1923 m. Nikolajaus geležinkelis, 1851–1855 m. Sankt Peterburgo–Maskvos geležinkelis) – Rusijos geležinkelių sistema, vienas iš 16 Rusijos geležinkelių padalinių. Prižiūri ir eksploatuoja Rusijos vakarinėje dalyje esančius geležinkelius (išskyrus Kaliningrado sritį), taip pat linijas, jungiančias Maskvą su Sankt Peterburgu. Valdyba įsikūrusi Sankt Peterburge. Bendras prižiūrimų geležinkelių ilgis – 10,4 tūkst. km,Железные дороги: Октябрьская железная дорога - филиал ОАО "РЖД". Rzd.ru (tikrinta 2010-07-28). tarp jų 900 km už poliaračio. Spalio geležinkelis yra antrasis pagal ilgį Rusijoje (po Maskvos geležinkelio), jis turi 10 skyrių.

Ruožas Sankt Peterburgas–Pavlovskas priklauso UNESCO pasaulio paveldui (Nr. 540-034c). Tai yra buvęs pirmasis Rusijos imperijos geležinkelio ruožas, nutiestas dar 1837 m. kaip 6-oji pasaulyje geležinkelio linija, vadinta Carskoje Selo vardu (). Nuo XX a. laikomas vienu greičiausių Rusijos geležinkelio ruožų – dar 1938 m. bandymų metu jame pasiektas 176 km/h greitis, nors tuo pat metu firminis keleivinis traukinys „Raudonoji strėlė“ išvystydavo tik 120 km/h greitį. 1963 m. traukinys „Aurora“ jau siekė 160 km/h greitį, kuris buvo viršytas 1983 m.

 Istorija 

1837 m. lapkričio 11 d. atidarytas pirmasis Rusijos imperijoje geležinkelis Sankt Peterburgas–Carskoje Selo, 1838 m. ruožas pailgintas iki 28 km.Октябрьская железная дорога. Irk.ru (tikrinta 2008-03-12). 1851 m. atidarytas eismas ruože Maskva–Sankt Peterburgas (650 km, labai tiesus ruožas). Pasirinkta 1524 mm vėžė tapo visos Rusijos pagrindine vėže iki pat XX a. 7-ojo dešimtmečio. 1855 m. rugsėjo 8 d. geležinkelis pavadintas neseniai mirusio caro Nikolajaus I, rėmusio geležinkelių plėtrą Rusijoje, garbei ir tapo Nikolajaus geležinkeliu.Историческая справка. Rzd.ru (tikrinta 2020-09-26).

Iš pradžių Nikolajaus geležinkelis priklausė valstybei, bet 1868 m. rugsėjo 1 d. atiteko Vyriausiajai Rusijos geležinkelių bendrovei, o 1894 m. vėl atiteko valstybei. 1870 m. prijungtas ruožas Peterburgas–Narva ir Tosnas–Gatčina, 1871 m. Čiudovas–Naugardas, 1888 m. Lichoslavlis–Viazma, 1904 m. Pavlovskas–Dno–Suščiovas, 1907 m. Bologojė–Polockas–Sedlecas, 1908 m. Maskvos žiedinis geležinkelis, 1916 m. Tosnas–Mga.

1913 m. bendras ruožų ilgis siekė 1545 varstų, geležinkelis driekėsi Peterburgo gubernija, Maskvos gubernija, Naugardo gubernija, Tverės gubernija, Pskovo gubernija, Vitebsko gubernija, Smolensko gubernija. Priklausė 667 garvežiai, 18 425 prekiniai vagonai ir 1311 keleivių vagonų.

1918 m. gegužę pateko bolševikų kontrolėn. Naikinant imperinės istorijos užuominas oficialiuose pavadinimuose, 1923 m. vasario 27 d. Nikolajaus geležinkelis pervadintas Spalio geležinkeliu. Įsaką pasirašė kelių liaudies komisaras Feliksas Dzeržinskis. 1929 m. rugpjūčio 20 d. prie Spalio geležinkelio prijungti buvę Šiaurės Vakarų geležinkeliai.

1959 m. prijungtas Kirovo geležinkelis. 1966 m. suteiktas Lenino ordinas.

Žlugus SSRS, Spalio geležinkelis tapo Rusijos geležinkelių sistemos dalimi.

 Šaltiniai 

Kategorija:Rusijos geležinkeliai
Kategorija:TSRS geležinkeliai